नबी से मुहब्बत ईमान की दलील : मुस्तफा
मानगो गांधी मैदान से जुलूस-ए-मोहम्मदी की हुई शुरुआत
सिटीरिपोर्टर | जमशेदपुर
मानगोगांधी मैदान में जुलूस के आरंभ होने से पूर्व सभा में मौलाना सगीर आलम फैजी के अलावा मुफ्ती जियाउल मुस्तफा, मौलाना इम्तियाज मौलाना हाफिज हाशिम कादरी ने अपने विचार रखे। हाफिज हाशिम कादरी ने नात शरीफ पेश किया-तू शमा-ए-रिसालत है, आलम तेरा परवाना। इसके अलावा उन्होंने पैगंबर मोहम्मद के इंसाफ करने के तरीके पर विचार व्यक्त किया।
उलेमा-ए-कराम ने अपनी तकरीर में पैगंबर हजरत मोहम्मद (स अ) की जीवनी अौर उनकी तालीमात पर रोशनी डाली। जियाउल मुस्तफा ने कहा कि हमारे नबी सारी दुनिया के लिए रहमत बनाकर भेजे गए। उनकी अजमत सबसे ऊंची है। नबी से मोहब्बत इमान की निशानी है। नबी से मुहब्बत के साथ उनके बताए रास्ते पर अमल करना उनके प्रति वफादारी है। हमें नबी से मुहब्बत के साथ-साथ वफादारी भी करनी चाहिए। उन्होंने यही बातें आमबागान के जलसे में भी कहीं। इस अवसर पर मौलाना इम्तियाज ने नबी की सुन्नतों पर चलने की लोगों से अपील की। इत्तेहादुल मुस्लेमीन, झारखंड की ओर से हाजी फिरोज खान अन्य सदस्यों ने उलेमा-ए-कराम को शाॅल और फूल-माला भेंट कर सम्मानित किया। लंगर का भी इंतजाम संस्था ने किया। क्षेत्र के कई अन्य संगठनों ने भी जुलूस को कामयाब बनाने में सहयोग किया। मानगो आजादनगर थाना क्षेत्र की शांति समिति के सदस्य और समाजसेवियों ने सहयोग किया।
मानगो गांधी मैदान से निकले जुलूस में शामिल लोग।
kas_Deva hin_Deva mai_Deva hin_Deva hin_Deva bho_Deva